text: मुंबई। बॉलीवुड के जाने माने अभिनेता अर्जुन कपूर ने अपनी सौतेली बहन अभिनेत्री जाह्नवी कपूर को उसकी पहली बॉलीवुड फिल्म 'धड़क’ के ट्रेलर लॉन्च से पहले कहा कि वह अभिनेत्री जाह्नवी के साथ हमेशा इस नए सफर में मौजूद रहेंगे, इंस्टाग्राम पर अभिनेता ने फिल्मों की दुनिया में डेब्यू कर रही जाह्ववी के लिए दिल छु जाने वाला संदेश शेयर किया है। फिल्म ' धड़क’ में जाह्नवी के साथ अभिनेता ईशान खट्टर नजर आएंगे। इस पोस्ट में अर्जुन कपूर ने अपनी बहन को फिल्म इंडस्ट्री के बारे में सलाह दी है।